Държавен вестник, бр. 47, 2003 г., стр. 7

Б Р О Й  47
Д Ъ Р Ж А В Е Н   В Е С Т Н И К
С Т Р .  7
3. Без да е в противоречие с разпоредбите на
ал. 7 на този член, договарящата страна, която
има намерение да приложи защитни мерки, ще
уведоми веднага другата договаряща страна за
това и ще предостави цялата необходима ин-
формация. В Смесения комитет незабавно ще
се проведат консултации между договарящите
страни, но не по-късно от 30 дни след иниции-
рането на такива консултации с цел намиране
на взаимно приемливо решение.
4. Във връзка със:
а) членове 25 (Дъмпинг), 26 (Общи защитни
мерки) и 28 (Реекспорт и сериозен дефицит)
Смесеният комитет ще проучи случая или ситу-
ацията и може да вземе всяко необходимо ре-
шение, за да прекрати затрудненията, за които
съобщава засегнатата договаряща страна; ако
Смесеният комитет не е взел такова решение в
рамките на 30 дни от момента, в който случаят
е бил отнесен към него, засегнатата договаря-
ща страна може да предприеме необходимите
мерки, за да се справи със ситуацията;
б) член 29 (Изпълнение на задълженията)
засегнатата договаряща страна може да пред-
приеме съответните мерки след приключване
на консултациите или след изтичане на триме-
сечен срок от датата на първото уведомление
до другата договаряща страна;
в) членове 21 (Правила за конкуренция меж-
ду предприятията) и 22 (Държавна помощ)
засегнатата договаряща страна оказва на Сме-
сения комитет необходимото съдействие за
проучване на случая и където е подходящо, за
преустановяване на действията, срещу които
се възразява; ако другата договаряща страна
не прекрати действията, срещу които се възра-
зява, в периода, определен от Смесения коми-
тет, или ако Смесеният комитет не успее да
постигне съгласие в рамките на 30 работни дни
от момента, в който случаят е бил отнесен към
него, засегнатата договаряща страна може да
предприеме съответни мерки, за да се справи
със затрудненията, произтичащи от въпросни-
те действия.
5. Въведените защитни мерки ще бъдат не-
забавно нотифицирани пред Смесения коми-
тет. Те ще бъдат ограничени с оглед на разме-
ра и времетраенето им само в рамките на не-
обходимото за подобряване на ситуацията,
довела до тяхното прилагане, и няма да над-
хвърлят причинената вреда или въпросното
затруднение. Приоритет ще имат мерките,
които в най-малка степен накърняват прила-
гането на това споразумение.
6. Въведените защитни мерки ще са предмет
на периодични консултации в Смесения коми-
тет с оглед тяхното намаляване във възможно
най-кратък срок или премахване, когато усло-
вията повече не обосновават тяхното запазване.
7. Когато изключителни обстоятелства, на-
лагащи незабавни действия, правят невъзмож-
но предварителното проучване, засегнатата
договаряща страна може в случаите на чл. 25
(Дъмпинг), 26 (Общи защитни мерки) и 28 (Ре-
експорт и сериозен дефицит) незабавно да въ-
веде временните мерки, необходими, за да се
справи със ситуацията. Мерките ще бъдат съ-
общени без забавяне и в рамките на Смесе-
ния комитет ще се проведат възможно най-ско-
ро консултации между договарящите страни.
Член 31
Затруднения, свързани с платежния баланс
1. Договарящите страни ще се стремят да
избягват налагането на ограничителни мерки,
включително мерки по вноса, по причини, свър-
зани с платежния баланс.
2. Когато една от договарящите страни има
сериозни затруднения с платежния баланс или
е изправена пред непосредствена заплаха от
такива затруднения, засегнатата страна може,
съгласно съответните разпоредби на ГАТТ 1994
и на чл. VIII на Споразумението за Междуна-
родния валутен фонд, да предприеме ограничи-
телни мерки, включително мерки по вноса,
които ще бъдат с ограничено времетраене и няма
да надхвърлят необходимото за подобряване на
състоянието на платежния баланс. Мерките
постепенно ще бъдат намалявани с подобрява-
не на условията по платежния баланс и ще бъ-
дат премахнати, когато обстоятелствата вече
не оправдават тяхното запазване. Засегнатата
договаряща страна ще уведоми предварително
другата договаряща страна за тяхното въвеж-
дане и когато е практически възможно, за схе-
мата за тяхното премахване.
Член 32
Митнически съюзи, зони за свободна търговия
и погранична търговия
1. Това споразумение няма да препятства
поддържането или създаването на митнически
съюзи, зони за свободна търговия или споразу-
мения за погранична търговия в такъв обхват,
в който не засягат търговския режим на
договарящите страни и в частност разпоредби-
те относно правилата за произход, установени в
това споразумение.
2. При поискване договарящите страни ще
проведат консултации в рамките на Смесения
комитет с цел взаимно да се информират относ-
но влезлите в сила за страните споразумения,
установяващи такива митнически съюзи или
зони за свободна търговия.
Г л а в а  I V
ИНСТИТУЦИОНАЛНИ И ЗАКЛЮЧИТЕЛНИ
РАЗПОРЕДБИ
Член 33
Смесен комитет
1. Със споразумението се създава Смесен ко-
митет, в който всяка от договарящите страни
ще бъде представена.
2. Смесеният комитет ще бъде отговорен за
администрирането на това споразумение и ще
осигури правилното му прилагане.